Document ID: 32009R0045

NÕUKOGU MÄÄRUS (EÜ) nr 45/2009,
18. detsember 2008,
millega muudetakse määrust (EÜ) nr 1339/2001, millega laiendatakse euro võltsimise takistamiseks vajalike meetmete sätestamist käsitleva määruse (EÜ) nr 1338/2001 mõju nendele liikmesriikidele, kes ei ole eurot ühisrahana kasutusele võtnud
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 308,
võttes arvesse komisjoni ettepanekut,
võttes arvesse Euroopa Parlamendi arvamust,
võttes arvesse Euroopa Keskpanga arvamust,
ning arvestades järgmist:
(1)
Nõukogu määrusega (EÜ) nr 1339/2001 (1) laiendati nõukogu määruse (EÜ) nr 1338/2001 (2) reguleerimisala nendele liikmesriikidele, kes ei ole nõukogu 3. mai 1998. aasta määruses (EÜ) nr 974/98 (euro kasutuselevõtu kohta) (3) loetletud osalevad riigid.
(2)
Määrust (EÜ) nr 1338/2001 on muudetud määrusega (EÜ) nr 44/2009. (4) Oluline on kaitsta eurot ka nendes liikmesriikides, kes seda ühisrahana kasutusele pole võtnud, ja selleks tuleks võtta vajalikud meetmed, võttes arvesse proportsionaalsuse põhimõtet.
(3)
Määrust (EÜ) nr 1339/2001 tuleks seetõttu vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1339/2001 artikkel 1 asendatakse järgmisega:
„Artikkel 1
Määruse (EÜ) nr 1338/2001 artikleid 1-11 (määrusega (EÜ) nr 44/2009 (5) muudetud kujul) kohaldatakse ka nende liikmesriikide suhtes, kes ei ole eurot ühisrahana kasutusele võtnud.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 18. detsember 2008

Labels: 4
2
7
12
18
15